Хьэпшыпуи ерыскъыпхъэуи ящэм хохъуэ
Илъэсыр къызэрыунэхурэ розницэ сатум и IэнатIэм щызэблагъэкIар сом мелард 44,8-рэ и уасэ мэхъу. Ар 2012 гъэм и апхуэдэ лъэхъэнэм елъытауэ проценти 103,6-м щIегъу, къыджиIащ КъБР-м Экономикэ зыужьыныгъэмкIэ и министерствэм макроэкономикэмкIэ и къудамэм и IэщIагъэлI-эксперт нэхъыщхьэ Къер Залинэ.
Илъэс зыбжанэ лъандэрэ къызэрекIуэкIым хуэдэу, мы лъэхъэнэми яща товар псоми ящыщу хьэпшыпхэр нэхъыбэу (процент 52,4-рэ) щытащ, ерыскъыпхъэхэм нэхърэ (процент 47,6-рэ).
Розницэ сатум и процент 69,1-р къызэрагъэпэщащ сатуущI организацэхэмрэ бэзэрхэм щымылажьэ щхьэзакъуэ хьэрычэтыщIэхэмрэ. Розницэ сатум и процент 30,9-р бэзэрхэмрэ жармыкIэхэмрэ къызэрагъэпэщащ. 2013 гъэм и щIышылэ — бадзэуэгъуэ мазэхэм къриубыдэу ерыскъыпхъэу, псы зэмылIэужьыгъуэу, тутынхэкIыу проценти 3,2-кIэ, хьэпшып зэмылIэужьыгъуэу проценти 4-кIэ нэхъыбэ ящащ блэкIа илъэсым и апхуэдэ лъэхъэнэм елъытауэ.
Къэрэщей Элеонорэ.
